[{"text_idx": "#000002", "text": "Eesti teatri auhindade laureaadid 2020. aasta loomingu vo\u0303i pikaajalise silmapaistva to\u0308o\u0308 eest"}, {"text_idx": "#000003", "text": "teatriliigiu\u0308leste auhindade u\u0308hisz\u030cu\u0308rii ja etenduskunstide auhinna z\u030cu\u0308rii esimees"}, {"text_idx": "#000004", "text": "Eelmise teatriaasta vo\u0303ib auhindade poolest kokku vo\u0303tta kahe to\u0303demusega. Esiteks: lavastaja ja kunstniku auhinna muudetud statuut, mille kohaselt moodustatakse ko\u0303ikide liigiz\u030cu\u0308riide ja Salme Reegi nimelise lasteteatriauhinna z\u030cu\u0308rii po\u0303hjal u\u0308hisz\u030cu\u0308rii, on ennast o\u0303igustanud. Arutelu all olid lavastused to\u0303epoolest balletist draamani, nagu see vo\u0303inuks olla juba aastaku\u0308mneid. Nu\u0308u\u0308d siis on va\u0308hemalt veidigi vo\u0303rdsem pilt."}, {"text_idx": "#000005", "text": "Teiseks: va\u0308a\u0308rt teos leiab tunnustust igal juhul. Kui laureaatide nimekirja vaadata, siis korduvad seal mitme lavastuse pealkirjad, mis ei ta\u0308henda tingimata, et oli u\u0308ksikute tipplavastuste aasta \u2013 meeldeja\u0308a\u0308vaid o\u0303nnestumisi on igal aastal paariku\u0308mne ringis. Enim tunnustust pa\u0308lvinud Von Krahli teatri \u201ePigem ei\u201c on otsekui Brechti teatri reinkarnatsioon: ma\u0308nglevalt otseu\u0308tlev, to\u0303simeelselt pilav, korraga teatraalne ja pa\u0308evakajaline. Kui selles Juhan Ulfsaki lavastuses (ja tegelikult ju ka Hendrik Toompere jr lavastuses \u201eLehman Brothers\u201c) ma\u0308ngitakse otse publikusse, siis etenduskunsti auhinna laureaadi Lauri Lagle lavastuses \u201eSa oled ta\u0308na ilusam kui homme\u201c ollakse laval enneko\u0303ike omavahel (va\u0308ikese kontrolliva pilguga publikusse siiski) ja seda olemist on saalist va\u0308gagi rahuldust pakkuv vaadata. To\u0303den, et ko\u0303igil sellist kontakti Lagle lavastusega ei teki (kuigi soovitan proovida pakutud tempoga kaasa minna), nagu ilmselt ei aja ka igau\u0308ht naerma \u201ePigem ei\u201c."}, {"text_idx": "#000006", "text": "Hea tunne on eelmisele teatriaastale tagasi mo\u0303elda, sest mitu teatrit on praegu huvitaval teekonnal: Von Krahli teatri ja Eesti Draamateatri ko\u0303rval ka Kanuti gildi saal ja Paide teater ning muidugi meie voogteatri lipulaevana su\u0308ndinud e-lektron. Seda enam on kahju, et teatripa\u0308evasaade ETVs oli pehmelt o\u0308eldes ka\u0308kerdis (ja\u0308lle). Eelmisel aastal oli mul au olla ise u\u0308ks laureaatidest, keda ei peetud piisavalt ta\u0308htsaks, et saates tunnustus u\u0308le anda. Mis o\u0303igusega otsustab ERR, kus pole isegi to\u0303siseltvo\u0303etavat kultuuritoimetust, millised auhinnad on teistest ta\u0308htsamad?"}, {"text_idx": "#000007", "text": "Sel aastal astuti alava\u0308a\u0308ristamisel veel u\u0308ks u\u0308lbe samm edasi ning ei nimetatud enam ko\u0303igi auhindade puhul nominentegi, kuigi iga teatriga va\u0308hegi kursis inimene teab, et ka nominatsioon on ta\u0308htis tunnustus. Vaadates seda tehniliselt halva kvaliteediga ja punnitatult lavastatud stseenikestega saadet tekkis ku\u0308simus, kas keegi ERRi meeskonnast pole neid pa\u0308rjatud lavastusi na\u0308inud ja sellepa\u0308rast ei saada aru, et see (tele)teater, millest saates pilti maalitakse, on minevik? Ma va\u0308ga loodan, et Eesti Teatriliit vo\u0303tab selle teema u\u0308les. Ja kui ERR hakkab vastu ajama, et auhindu on liiga palju ja need ei mahu u\u0308hte tundi (nagu nad ise ei saaks valida, kui pikki saateid teha), siis na\u0308idake neile ette ko\u0303ik ebao\u0303nnestunud stseenid selle aasta saatest ja vaadake, kui palju aega neile kulus."}, {"text_idx": "#000009", "text": "Ja\u0308ljega aasta. So\u0303nalavastuste z\u030cu\u0308riil kogunes lavastusi, mis piirangutest piiratud aastal vaatamist vajasid, 83. Aasta varem oli olnud neid peaaegu poole rohkem \u2013 125. Teine esiletoomist va\u0308a\u0308riv seik puudutab muudatust z\u030cu\u0308riile seatud u\u0308lesannetes. Nimelt usaldati lavastaja ja kunstniku aastaauhinna va\u0308ljaandmine esimest korda teatriliigiu\u0308leste auhindade u\u0308hisz\u030cu\u0308rii pa\u0308devusse. So\u0303nalavastuste z\u030cu\u0308rii osaks ja\u0308i seega peaasjalikult na\u0308itlejato\u0308o\u0308de hindamine, u\u0308ks eriauhind lisaks."}, {"text_idx": "#000010", "text": "Viimasest alustades tuleb tunnistada, et eriauhinna nominatsioone kogudes ning neid so\u0303nastades valdas z\u030cu\u0308riid siiras ro\u0303o\u0303m. Kokku sai mitmepalgeline valik, mille seas iga esiletoomise pa\u0308lvinud looja vo\u0303i loominguline kooslus va\u0308a\u0308rib tunnustusavaldust ning kelle tehtut meenutades ta\u0308rkab ta\u0308nutunne. Laureaaditiitliga hindas z\u030cu\u0308rii Marius Ivas\u030ckevic\u030ciuse to\u0308o\u0308d Vaba Lava kuraatoriprogrammi koostamisel oluliseks ja mo\u0303jukaks panuseks meie la\u0308hiajaloo ka\u0308sitlusse, mille haare ulatub u\u0308hest teatriaastast u\u0308legi. Ehkki programmi saanuks kunstiliselt ko\u0303rgetasemelisemaltki teostada, mo\u0303jus Ivas\u030ckevic\u030ciuse antud panoraamne vaade meie la\u0308hiajaloole temaatiliselt suurejoonelisena."}, {"text_idx": "#000011", "text": "Na\u0308itlejato\u0308o\u0308de juurde liikudes ning naisna\u0308itlejatest alustades tuleb au anda Ugala teatrile \u2013 ku\u0308mnest nominatsiooni pa\u0308lvinud rollisooritusest neli loodi Viljandis. Viiest naispeaosa nominatsioonist suisa kolm. Olgugi et laureaati nende seast ei tulnud, saab Ugala oma juubeliaasta u\u0308le ro\u0303o\u0303mu tunda."}, {"text_idx": "#000012", "text": "Naisko\u0303rvalosa aastaauhinna ma\u0308a\u0308ras z\u030cu\u0308rii Inga Salurannale osata\u0308itmiste eest Eesti Draamateatri lavastuses \u201eMillest tekivad triibud?\u201c. O\u0303nnestunud lavastusest annavad aimu mitu a\u0308rama\u0308rkimist. Ku\u0308llap toimis mitme asjaolu koosmo\u0303ju: va\u0308rskust pakkuv ma\u0308ngupaik, va\u0308ike ja uudse koosseisuga trupp, lavastaja-autori selge ettekujutus. Imetlusva\u0308a\u0308rse no\u0303tkusega u\u0308hest va\u0308ikesest rollist teiseks muundudes on Salurand ta\u0308pne, julge, ma\u0308nguline ja aus."}, {"text_idx": "#000014", "text": "Samad lavastused to\u0303id teisegi na\u0308itlejaauhinna laureaadi. Jo\u0308rgen Liiki tunnustas z\u030cu\u0308rii meesko\u0303rvalosata\u0308itja kategoorias. \u201ePigem ei\u201c Wanamunis on groteski, on ekspressiivset jo\u0303udu. Liik kehastab seda inimpalli hetkekski libastumata. Lavastuses \u201eSa oled ta\u0308na ilusam kui homme\u201c pakub ta teist laadi kiirgust, va\u0308gi kumab Liigi sisemuses, harmoneerudes lummavalt lavastuse atmosfa\u0308a\u0308riga."}, {"text_idx": "#000015", "text": "Meespeaosa auhind. Priit Vo\u0303igemast teeb kaks suurt rolli Eesti Draamateatri suurel laval. Kui \u201eLehman Brothersi\u201c osata\u0308itmised olid nauditavad pigem sportliku proovikivi kui kunstilise avaldusena, siis \u201eKurito\u0308o\u0308s ja karistuses\u201c on Vo\u0303igemast leidnud toimiva lahenduse, asudes oma rolliga lavastust kaaskujundama. Seda vo\u0303ib pidada u\u0308limaks na\u0308iteks na\u0308itlejaintelligentsusest, mis Porfiri Petrovits\u030ci rollis avaldus. Suhestumine teda u\u0308mbritsevate dissonantsidega moel, et sellesse tekib mingi ta\u0308hendus, mis toidab ja veab endaga kaasa ka u\u0308leja\u0308a\u0308nud lavaelu. Vo\u0303igemast suutis seda teeseldud su\u0308gavmo\u0303ttelisuse maski taha peitumata."}, {"text_idx": "#000016", "text": "Suundumustega oma kommentaari lo\u0303petades \u2013 meenus eelmise aasta z\u030cu\u0308rii esimehe Madli Pesti Sirbi veergudel aastat kokku vo\u0303tvas intervjuus va\u0308ljendatud mure u\u0308hiskonnaga suhestuva teatri nappuse ning laiema u\u0308hiskondliku kaaluga materjalide harva kohtamise pa\u0308rast. Seda mo\u0303tet sobib selgi aastal korrata. Kitsenduste kiuste."}, {"text_idx": "#000019", "text": "Karl Saksa vo\u0303ib kahtlemata pidada koreograafiks, kes konkurentsitult ko\u0303ige enam murrab tabusid: mis tants on vo\u0303i ei ole, mis ja kus see olla (vo\u0303i olemata) vo\u0303iks, mille kaudu see elavaks saab vo\u0303i mis selle ha\u0308vitab \u2013 isolatsioon seda igal juhul ei alista. Tantsuauhinnale nomineeritud lavastuse \u201ePlanet Alexithymia\u201c (\u201ePlaneet Alexithymia\u201c) kujutluspiltide baroksust saadab kohalolevate kehade armetus. Saksa koreograafia peaaegu puritaanlikus rituaalis joonistub va\u0308lja vaid olulisim, ja kes lo\u0303puni vastu peab, vo\u0303ib saada puhastatud."}, {"text_idx": "#000021", "text": "Noorema po\u0303lvkonna etenduskunstnik Karolin Poska \u201eSinu nirvaanale\u201c kutsub emotsionaalsele, irratsionaalsele ja iroonilisele teekonnale vo\u0303imaliku nirvaanani. Soolo on praeguste fu\u0308u\u0308siliste piirangute toel paratamatult moes ja u\u0308ksindus eksistentsi mo\u0308o\u0308dapa\u0308a\u0308smatu vorm. Poska lavastus on autentne ja seejuures lammutab seda, on meta ja seejuures ei ole ka, on post(i)tants, aga ei ole ka. On kohalolu oma kehas, aga ei ole ka."}, {"text_idx": "#000023", "text": "Mida me tantsu- ja etenduskunstnikena sellest isolatsiooniperioodist omandame, ja\u0308a\u0308b tagantja\u0308rele vastamiseks ja enesele ku\u0308simiseks. Praegu on algatatud diskussioon, millised on vo\u0303i peaksid olema tantsu uued toimimisviisid. Vo\u0303ib aimata, et kehalise kommunikatsiooni va\u0308a\u0308rtus on kasvanud. Vaataja ootus on kindlasti no\u0303udlik \u2013 kohtumine elava kehaga on eksklusiivne ja haruldane vo\u0303imalus."}, {"text_idx": "#000025", "text": "Mullune aasta oli Eesti muusikateatrile kehvapoolne nii kvantiteedilt kui ka kvaliteedilt. Koroonakarantiinist tingitud piirangute to\u0303ttu esietendus selle aja jooksul vaid kaks ooperit (Donizetti \u201eDon Pasquale\u201c Estonias ja Blacheri \u201eAbstraktne ooper nr 1\u201c EMTAs), u\u0308ks operett (Leha\u0301ri \u201eKrahv Luxemburg\u201c Estonias) ning kaks muusikali (Menkeni \u201eNunnad hoos\u201c Vanemuises ja Loewe\u2019 \u201eMinu veetlev leedi\u201c Vene teatris). U\u0308htlasi to\u0303i Vanemuine va\u0308lja operetikavad \u201eOperetisektsioon\u201c ja \u201eO\u0303htu Leha\u0301riga\u201c."}, {"text_idx": "#000027", "text": "Aastaauhinna nominentide ja laureaatide nimistus annavad tugevalt tooni solistid Estonia \u201eDon Pasquale\u201c trupist. Laureaatideks pa\u0308rjati z\u030cu\u0308rii u\u0308sna u\u0308ksmeelse otsusega eri koosseisudes selle ooperi nimitegelast kehastanud Pavlo Balakin ja Priit Volmer. Bassidele on suurtes klassikalistes ooperites vo\u0303rreldes teiste ha\u0308a\u0308leliikidega suhteliselt va\u0308he suuri ja sa\u0308ramist vo\u0303imaldavaid rolle. Don Pasquale on u\u0308ks neist ning Balakin ja Volmer \u2013 bassi kohta veel suhteliselt noored solistid \u2013 kasutasid oma vo\u0303imaluse ha\u0308sti a\u0308ra. Ja\u0308ttes u\u0308htlasi realistliku lootuse, et mo\u0303lema osata\u0308itmine nii vokaalselt kui ka lavaliselt eelseisvate etenduste ka\u0308igus veel edasi kasvab."}, {"text_idx": "#000028", "text": "\u201eDon Pasquale\u201c solistide ansamblist pa\u0308lvis doktor Malatesta rolli meisterliku esitamise eest aastaauhinna nominatsiooni bariton Tamar Nugis \u2013 u\u0308ks eesti ooperi tulevikulootusi. Samas lavastuses tegi paljulubaval moel oma rahvusooperi debu\u0308u\u0308di sopran Mirjam Mesak."}, {"text_idx": "#000029", "text": "Vene teatri \u201eMinu veetlev leedi\u201c, mis on sellele teatrile esimene suurem muusikalavastus u\u0308le paariku\u0308mne aasta, kujunes o\u0303nnestumiseks hoolimata asjaolust, et orkestrisaade tuleb fonogrammilt. Peaosades sa\u0308rasid Elina Nechayeva (tema debu\u0308u\u0308t juhtrollis!) ja Aleksandr Ivas\u030ckevits\u030c. Oma to\u0308o\u0308 eest pa\u0308lvis aastaauhinna nominatsiooni lavastaja ja koreograaf Alla Sigalova."}, {"text_idx": "#000030", "text": "Va\u0308rsket helikeelt, ajastuva\u0308a\u0308rilist teatrimo\u0303tet ning virtuooslikke osata\u0308itmisi pakkus Boris Blacheri \u201eAbstraktne ooper nr 1\u201c, mis etendus Liis Kolle maitsekalt koomilises lavastuses EMTA \u201emu\u0308riaadFESTi\u201c raames. Ent kuna sisuliselt on tegu koolito\u0308o\u0308ga, ja\u0308id selle tegijatele vo\u0303imalikud nominatsioonid ja auhinnad ma\u0308a\u0308ramata."}, {"text_idx": "#000031", "text": "Vaatamata va\u0308ga keerulisele teatriaastale o\u0303nnestus teatritel va\u0308lja tuua mitu uut balletilavastust, samuti sai laval na\u0308ha po\u0303nevaid rollisooritusi nii noortelt solistidelt kui ka vanameistritelt."}, {"text_idx": "#000033", "text": "algupa\u0308rase dramaturgia auhinna z\u030cu\u0308rii liige"}, {"text_idx": "#000034", "text": "Algupa\u0308rase dramaturgia z\u030cu\u0308rii liikmete usinad silmad lugesid kahe aasta jooksul la\u0308bi pisut rohkem kui sada na\u0308idendit, dramatiseeringut, adaptsiooni ja lavastustrupi u\u0308hisloominguna su\u0308ndinud teatriteksti. Va\u0308ga laias laastus saab jagada selle saagi kaheks: lugu jutustavad ja seela\u0308bi oma maailma loovad tekstid ning postdramaatilised tekstid, milles keskendutakse mingile temaatikale ja ka\u0308sitletakse seda dramaturgilises vormis."}, {"text_idx": "#000037", "text": "Ent alati ei olegi see probleem, sest teatritekstid erinevad u\u0308ksteisest funktsiooni poolest ning kokkuvo\u0303ttes saab nende hindamisel ikka ma\u0308a\u0308ravaks, kas autori valitud eesma\u0308rk ja vorm on su\u0308nnitanud vo\u0303imalikest parima tulemuse. Annet juba voodi alla ei peida."}]